**Møtereferat**

|  |  |
| --- | --- |
| Til stede: | Roar Tobro, Anne Kristine Børresen, Rasmus Hugdahl, Thomas Ferstad, Lisbeth Aune, May Grete Sætran, Kari Skarholt |
| Forfall: |  |
| Kopi til: |  |
| Gjelder: | Styringsgruppemøte - Gjenoppretting |
| Møtetid: | 0800-0845 | Møtested: | Teams |
| Signatur: |   |

1. **Status for evalueringen av gjenopprettingsarbeidet**

Roar innledet med å redegjøre for status av evalueringen av gjenopprettingsarbeidet. Oppdraget gjennomføres av forskere ved NTNU Samfunnsforskning. Arbeidet går som planlagt. NTNU Samfunnsforskning har gjennomført allmøte ved IMS og IHK, der ansatte kom med tilbakemeldinger og innspill. Det gjennomføres nå intervjuer med personer som har hatt en rolle i arbeidet med gjenoppretting (ansatte, ledere, tillitsvalgte og verneombud). Gjennomgang av relevante dokumenter fra gjenopprettingen er gjennomført.

**2) Fremtidens HF – Organisasjon 2025**

Anne Kristine orienterte om arbeidet med Fremtidens organisasjon ved HF-fakultet. Bakgrunnen for arbeidet er at det i dag er store forskjeller mellom instituttene når det gjelder antall ansatte, antall studieprogram som tilbys, økonomisk robusthet, BOA-omsetning, administrativ støtte og organisering av ledelsen. Målet for arbeidet er at HF i 2025 skal ha en instituttinndeling som gir best mulig ressursutnyttelse ved fakultetet for å legge til rette for god kvalitet i forskning, kunstnerisk virksomhet og utdanning. Det er beskrevet et målbilde for fremtidens HF, se vedlegg.

Det har nylig vært ledersamling på Røros for HF ledergruppe, der temaet for samlingen var Fremtidens organisasjon. Dette var også temaet på HF sin fagdag i september for 80 administrative ansatte. Alle instituttene/instituttlederne jobber aktivt med fremtidig organisering i høst, og de skal sørge for god medvirkning og medbestemmelse underveis i arbeidet.

Det er etablert en arbeidsgruppe bestående av representant fra LOSAM, representant fra ledelsen, administrativ representant, koordinator, ekstern representant, og representant fra verneombudene. Arbeidsgruppa skal legge frem tre ulike modeller for organisering.

Arbeidet med å komme frem til en organisasjonsmodell er delt inn i tre faser. I fase 1 arbeides det med forankring av mål, hensikt og metode (vår og sommer 2023). I fase 2 skal det gjøres en egenevaluering av instituttene, som danner et grunnlag for nye måter å organisere instituttene på (oktober 2023). I fase 3 skal det utarbeides ulike alternativer for organisering (februar 2024). Det skal være en høringsrunde blant ansatte med frist april 2024. En eventuell sammenslåing av instituttene IMS og IHK i 2025 vurderes som en del av omorganiseringen.

**Avrunding av gjenopprettingsarbeidet**

Arbeidet startet i 2019, og oppdraget kom fra NTNUs styre. Gjenopprettingsarbeidet skal avsluttes når målet om å gjenopprette et forsvarlig arbeidsmiljø er nådd. Vurderingen blant deltakerne i styringsgruppa er at arbeidet med gjenoppretting har hatt positiv påvirkning på arbeidsmiljøet ved IMS og IHK. Styringsgruppas vurdering er at når evalueringsrapporten fra NTNU Samfunnsforskning foreligger, vil det være naturlig å avslutte gjenopprettingsarbeidet. Rapporten foreligger i januar 2024.

Vedlegg:

1. Fremtidens HF - Organisasjon 2025
2. Prosessplan
3. Egenevaluering